கேள்வி: புரதப்படிவு நோய் - புரதப்படிவு நோயின் வகைகள் பற்றி நீங்கள் என்ன அறிந்துள்ளீர்கள்?
பதில்: * இலேசான சங்கிலி (AL) * அழற்சி காரணமான (AA) * டயாலிசிஸ் தொடர்பான (Aβ 2 M) * பரம்பரையும் முதுமை காரணமான காட்டு வகை ட்ரான்ஸ்திரெற்றின்(ATTR) ஆகியவை இந் நோய்க் குழுவின் பொதுவான நான்கு வகைகளாகும்.
கேள்வி: புரதப்படிவு நோய் - நோய் அறிகுறிகள் பற்றி விளக்கவும்.
பதில்: புரதச் சிறு நீர், உறுப்பு விரிவாக்கம் இருக்கும்போது, அல்லது பல புற நரம்புகளில் பிரச்சினைகள் காணப்படும்போது, அவற்றிற்கான காரணம் என்ன என்பது சரியாகத் தெரியாவிட்டால், இந் நோய்க்கான சந்தேகம் ஏற்படுகிறது. உயிரகச்செதுக்கு மூலம் நோய் கண்டறிதல் உறுதிப்படுத்தப்படுகிறது. மாறுபட்ட அறிகுறிகள் காரணமாக, ஒரு நோயறிதலை அடைய பெரும்பாலும் சிறிது காலம் ஆகலாம்.
கேள்வி: புரதப்படிவு நோய் - சிகிச்சை குறித்து விரிவாக சொல்லுங்கள்.
பதில்: இதற்கான மருத்துவ சிகிச்சையாக குறிப்பிடட புரத உருவாக்கத்தின் அளவைக் குறைப்பதில் முயற்சி மேற்கொள்ளப்படுகிறது. அடிப்படைக் காரணத்தைக் கண்டறிந்து, அதற்கான சிகிச்சையளிப்பதன் மூலமும் இந் நோயைக் குணப்படுத்த முயற்சி மேற்கொள்ளப்படலாம்.
கேள்வி: புரதப்படிவு நோய் - நோய்ப் பரவல் பற்றி விளக்கவும்.
பதில்: AL புரதப்படிவு நோய் ஆண்டுக்கு ஒரு மில்லியன் மக்களில் சுமார் 3 முதல்13 நபர்களுக்கும், AA புரதப்படிவு நோய் ஆண்டுக்கு ஒரு மில்லியன் மக்களில் சுமார் 2 பேருக்கும் ஏற்படுகிறது. இந்த இரண்டு வகைகளும் பொதுவாக 55 முதல் 60 வயதில் ஆரம்பிக்கிறது. சிகிச்சையின்றி, ஆயுட்காலம் ஆறு மாதங்கள் முதல் நான்கு ஆண்டுகள் வரை இருக்கும். வளர்ந்த நாடுகள் 1,000 பேருக்கு ஒருவர் புரதப்படிவு நோயால் இறக்கின்றனர். இந்நோய் குறைந்தது 1639 ஆம் ஆண்டு முதல் விவரிக்கப்பட்டுள்ளது.
கேள்வி: புரதப்படிவு நோய் - அறிகுறிகள் பற்றி விளக்கவும்.
பதில்: படிமம்:Amyloidosis_cutis_dyschromica.png புரதப்படிவு நோயின் இருப்பு பரந்ததாகவும், அமிலாய்டு படிவு ஏற்படும் இடத்தைப் பொறுத்து குறிப்பிடப்படுவதாகவும் இருக்கும். சிறுநீரகம், இதயம் இத்தகைய அமிலோய்ட் சென்று படியும் மிகப் பொதுவான உறுப்புகளாக உள்ளன. சிறுநீரகங்களில் அமிலாய்டு படிவு, சிறுநீரகச் சிதைவு என்றழைக்கப்படும் சிறுநீரக நோய்த்தொகைக் குறியை ஏற்படுத்தக்கூடும், இதன் விளைவாக சிறுநீரகத்தின் வடிகட்டும் திறன் குறைந்து, புரதங்களைத் தக்கவைத்துக் கொள்ளும் திறனும் குறைகிறது. சிறுநீரகச் சிதைவின் இரண்டு உயிர்வேதியியல் குறிப்பான்களான கிரியேட்டினின் மற்றும் இரத்த யூரியா நைதரசன் ஆகியவை இருந்தோ அல்லது இல்லாமலோ நெஃப்ரோடிக் நோய்க்குறி ஏற்படுகிறது. AA அமிலாய்டோசிஸில், சிறுநீரகங்கள் 91–96% மக்களில் ஈடுபட்டுள்ளன. புரதச் சிறு நீர் முதல் சிறுநீரக நோய்த்தொகைக்குறி மற்றும் அரிதாக நெடுநாள் சிறுநீரகக் கோளாறு வரையிலான அறிகுறிகள் ஏற்படுகின்றன். இதயத்தில் அமிலாய்டு படிவானது இதய அறைகள் விரிவடைதல் அல்லது இதயச் சுருக்கத்தினால் இதயச் செயலிழப்பை ஏற்படுத்தும். இதய அறைகளில் குறைந்த மின்னழுத்தம் மற்றும் அசாதாரனக் கடத்தல், இதயத் துளை அடைப்பு அல்லது இதய மேலறைக்கணு செயலிழப்பு போன்றவைகளைக் காட்டும் இதய துடிப்பலைஅளவி மாற்றங்கள் இருக்கலாம். எக்கோ கார்டியோகிராஃபியில், இதயத்தின் ஒரு கட்டுப்படுத்தப்பட்ட நிரப்புதல் முறையானது இதயச் சுருக்கம் காரணமாக இயல்புடனோ அல்லது லேசாகக் குறைக்கப்பட்டோ காட்டப்படும். AA அமிலாய்டு புரதத் திரட்சி பொதுவாக இதயத்தை உதிரியாக்கக்கூடும்.